Фернанд Ишкиу
Приятелска заръка

Превод от португалски: Симеон Хаджикосев, 1984

chitanka.info

Приятеля ви тъжен, съкрушен

видях, девойко, мъничко поспрях,

за да го питам, и така узнах

това, което сподели пред мен:

любимата жена откак видял

да го напуска, скръб и люта жал

сърцето му терзаят всеки ден.

Така бе тъжен, като го видях —

едва ли някой би се усъмнил.

Попитах го защо е тъй унил,

но нищичко от него не узнах:

откакто е с Елвира разделен,

додето я не зърне някой ден,

насладата за него ще е грях.

От мъката му чак ми стана жал

и затова попитах тихо аз

какво го мъчи, той пак с тъжен глас

повтори туй, което бях узнал:

откакто се с Елвира разделил,

в сърцето му трън сякаш се забил

и този хубав свят му отмилял.

Ала ще се разсее този мрак,

щом види, че Елвира иде пак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.